# 2.2. Temporalización

# Temporalización do REA

Esta unidade está pensada para realizar en 12 sesións e proponse impartila no segundo trimestre.

Engloba os aspectos curriculares dos temas "Estatística" (11 sesións) e o transversal "Matemáticas para a vida en sociedade" (1 sesión).

A continuación inclúese unha estimación da temporalización recomendada para cada fase deste recurso:

Fase | Seccións | Descrición do traballo a desenvolver | Temporalización
--- | --- | --- | ---
Descrición da situación de aprendizaxe: 1. Camino a Galicia | 1. Camino a Galicia | Sesión de introdución e motivación sobre o reto: elixir un Camiño Descríbese a formación de equipos, o reto, e a importancia do cambio climático. Contén reflexións para anotar no diario de aprendizaxe de forma individual e en equipo. | 1 sesión
Exploración (coñecementos previos): 2. El tiempo en tu maleta | 2. El tiempo en tu maleta | Sesións para conectar cos coñecementos previos. Faise un repaso das diferentes variables estatísticas, da súas representacións gráficas, da organización de datos en táboas de frecuencias e cálculo das medidas de centralización. Introdúcense os primeiros problemas contextualizados en distintos tramos dos Camiños de Santiago para o estudo estatístico de diferentes variables. Contén unha actividade grupal para desenvolver en media sesión: "Informativos del tiempo". Contén reflexións para anotar no diario de aprendizaxe de forma individual e en equipo. | 2 sesións
Conexión: 3. Elige tu propio Camino | 3. Elige tu propio Camino | Sesións con actividades nas que se desenvolven os seguintes contidos e procedementos: Agrupamento de gran cantidade de datos en intervalos Representacións gráficas: histogramas Comparación mediante a media de dúas estacións do Camiño estudando unha mesma variable. Medidas de dispersión: rango, desviación media, varianza, desviación típica e coeficiente de variación. Estas actividades fomentan o estudo estatístico dunha variable, unha premisa para a realización do reto final: elixir un Camiño. Contén unha actividade grupal para desenvolver nunha sesión: "Id por la sombra". Ademais, invita á reflexión sobre o proceso de aprendizaxe no diario de forma individual e grupal, reforzando así a súa comprensión e a capacidade para aplicar as estratexias necesarias no reto final. | 6 sesións
Reto final: 4. Ya tenemos Camino | 4. Ya tenemos Camino | Propóñense dúas sesiones para elaborar o estudo estatístico e o pódcast tendo en conta os requisitos que deben cumprir. Contén reflexións para anotar no diario de aprendizaxe de forma individual e en equipo reforzando así a súa comprensión e a capacidade para aplicar as estratexias necesarias no reto final. | 2 sesións
Conclusión e avaliación: 5. El final del Camino | 5. El final del Camino | Sesión vinculada á exposición do pódcast e á explicación do proceso levado a cabo por cada un dos equipos na aula. Auto-reflexión, individual e en equipos, sobre a utilidade do aprendido e comunicación dos resultados aos/ás compañeiros/as nunha exposición oral. A duración pode variar dependendo do número de equipos e do tempo que se dea a cada un deles. | 1 sesión

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)